Държавен вестник, бр. 78, 2025 г., стр. 11

БРОЙ  78	
Д Ъ Р Ж А В Е Н  В Е С Т Н И К 	
СТР.  11   
Вносителят твърди, че по отношение на 
Димитър Главчев е налице несъвместимост за 
заемане на длъжността председател на Сметна­
та палата поради нарушение на чл. 16, ал. 1, т. 2 
ЗСмП. Димитър Главчев е заемал длъжността 
министър на външните работи в оглавяван от 
него служебен кабинет, което го прави орган 
на изпълнителната власт по смисъла на чл. 19, 
ал. 2 – 4 от Закона за администрацията (ЗА). 
За този орган не е предвидено изключение в 
чл. 16, ал. 3 ЗСмП, както това е сторено за 
назначения за служебен министър-председател 
по реда на чл. 99, ал. 5 от Конституцията.
Конституционният съд, за да се произнесе 
по допустимостта на искането, взе предвид 
следното:
Искането е направено от субект на ини­
циатива по смисъла на чл. 150, ал. 1 от Кон­
ституцията – 58 народни представители от 
51-вото Народно събрание – и е съобразено с 
изискванията на чл. 17, ал. 1 и 2 ЗКС и на чл. 18, 
ал. 1 и 2 от Правилника за организацията на 
дейността на Конституционния съд (ПОДКС).
Искането, с което Съдът е сезиран, в частта 
за установяване на противоконституционност 
на решението на Народното събрание за избор 
на заместник-председател на Сметната пала­
та (Силвия Къдрева) е в компетентността на 
Конституционния съд съгласно чл. 149, ал. 1, 
т. 2 от Конституцията.
Конституционният съд не се е произнасял с 
решение или с определение за недопустимост 
по искане с такъв конкретен предмет, поради 
което отрицателната процесуална предпоставка 
по смисъла на чл. 21, ал. 6 ЗКС не е налице.
По изложените съображения Конституцион­
ният съд приема, че искането за установяване 
на противоконституционност на Решението 
следва да бъде допуснато за разглеждане по 
същество.
Искането, с което Съдът е сезиран, в частта 
за установяване на несъвместимост на Дими­
тър Главчев при заемане на публична длъж­
ност – председател на Сметната палата – във 
връзка със заемането на длъжността министър 
на външните работи в служебно правителство, 
е недопустимо, защото Конституционният съд 
няма компетентност да установява несъвмести­
мост на лица, заемащи длъжността председател 
на Сметната палата. Правомощие за устано­
вяване на несъвместимост Конституционният 
съд има по отношение на народните предста­
вители на основание чл. 72, ал. 2 във връзка с 
ал. 1, т. 3 от Конституцията и по отношение на 
конституционните съдии на основание чл. 152 
от Конституцията във връзка с чл. 12, ал. 1, 
т. 12 ЗКС. Правомощието за установяване на 
несъвместимост на лице, заемащо публичната 
длъжност председател на Сметната палата, 
законодателят е възложил на Комисията за 
противодействие на корупцията – чл. 13, ал. 1, 
т. 8 ЗПК. 
Публично известно е Решение № РН-
КПК-1024-25-007 от 17.03.2025 г. на Комисията 
за противодействие на корупцията, с което, въз 
основа на проверка на сигнал за несъвмести­
мост на Димитър Главчев като председател 
на Сметната палата поради заеманата от него 
длъжност на министър на външните работи в 
правителство, на което той е министър-пред­
седател, назначен на основание чл. 99, ал. 5 
от Конституцията, не е установена твърдяната 
несъвместимост. Актовете на Комисията за 
противодействие на корупцията не подлежат 
на контрол за конституционосъобразност от 
Конституционния съд. 
Създадената от законодателя законова 
уредба на хипотезата за назначаване на пред­
седателя на Сметната палата за „служебен 
министър-председател“ на основание чл. 99, 
ал. 5 от Конституцията предвижда, че с това 
назначаване лицата „прекъсват пълномощия­
та си само за периода, в който са назначени, 
като след освобождаването им продължават 
мандата, за който са избрани“. Нарочен акт 
на Народното събрание за това изчерпване на 
„прекъсването“ и „за продължаване на манда­
та“ законодателят не е предвидил да приема, 
поради което няма акт на Народното събрание, 
който би могъл да бъде предмет на проверка 
за конституционосъобразност във връзка с 
твърдяната несъвместимост при „продължа­
ване на мандата“ на Димитър Главчев като 
председател на Сметната палата.
Поради изложеното искането в частта 
за установяване на несъвместимост на Ди­
митър Главчев при заемане на публичната 
длъжност председател на Сметната палата 
във връзка със заеманата от него в периода 
22.04.2024 г. – 26.08.2024 г. длъжност на минис­
тър на външните работи (орган по смисъла на 
чл. 19, ал. 2, т. 4 ЗА) като недопустимо следва 
да бъде отклонено.
На основание чл. 20а, ал. 1 ПОДКС като 
заинтересувани институции следва да се кон­
ституират Народното събрание и Министер­
ският съвет.
Като заинтересувана страна по делото следва 
да се конституира Силвия Русанова Къдрева.
Заинтересуваните институции и заинтересу­
ваната страна могат да представят становище 
в тридесетдневен срок от съобщаването.
На основание чл. 20 ЗКС и с оглед на до­
водите на вносителя Съдът намира за необхо­
димо да изиска от Народното събрание цялата 
документация по избора на Силвия Русанова 
Къдрева за заместник-председател на Сметната 
палата, проведен на 16.05.2025 г.
По изложените съображения и на основание 
чл. 149, ал. 1, т. 2 от Конституцията и чл. 13 и 
чл. 19, ал. 1 ЗКС Конституционният съд